recursal/SuperWikiNEXT-32B huggingface dataset:
| Spring Valis*Spring Valley* |
| --- |
| 

Spring ValisSpring Valis

41°19′38″ š. pl. 89°12′03″ v. ilg.﻿ / ﻿41.32722°š. pl. 89.20083°r. ilg.﻿ / 41.32722; 89.20083﻿ (Spring Valis (Ilinojus))Koordinatės: 41°19′38″ š. pl. 89°12′03″ v. ilg.﻿ / ﻿41.32722°š. pl. 89.20083°r. ilg.﻿ / 41.32722; 89.20083﻿ (Spring Valis (Ilinojus)) |
|  |
| Laiko juosta: (UTC-6)------ vasaros: (UTC-5) |
|  |
| **Valstybė** | Jungtinių Amerikos Valstijų vėliava Jungtinės Amerikos Valstijos |
| **Valstija** | Ilinojus Ilinojus |
| **Apygarda** | Biuro apygarda |
|  |
| **Įkūrimo data** | 1884 m. |
|  |
| **Gyventojų** (2016) | 5 262  |
| **Plotas** | 19 km² |
| **Tankumas** (2016) | 277 žm./km² |

**Spring Valis** (angl. *Spring Valley*) – miestas Jungtinėse Amerikos Valstijose, Ilinojuje, į pietvakarius nuo Čikagos.

Rasinė sudėtis (2000 m.): baltieji – 95,74 %, lotynoamerikiečiai – 6,65 %, juodaodžiai – 0,76 %, azijiečiai – 0,44 %, indėnai – 0,17 %, kitų rasių – 1,70 %, maišytieji – 1,19 %.

Istorija
--------

Įkurtas 1884 m. pradėjus akmens anglių gavybą. Tuo metu čia plūstelėjo atėjūnai iš įvairių šalių, tame tarpe nemažai lietuvių. 1900 m. čia jų buvo ~3000 (sudarė 40 % Spring Valio gyventojų); dauguma dirbo kasyklose. Įsikūrė šalpos draugijos. 1927 m. kasyklos užsidarė, ir dauguma lietuvių išsikėlė.

Šv. Onos parapija
-----------------

Lietuvių pirmeiviai mieste lankė lenkišką Šv. apaštalų Petro ir Povilo bažnyčią, o 1895 m. įkūrė atskirą parapiją. 1897 m. pastatyta medinė Šv. Onos bažnyčia (pavadinimą parinko daugiausiai paaukojusi Ona Wimbiskienė), bet paskutiniai statybiniai darbai buvo baigti tik 1899 m. Iškilo vienabokštis pastatas, su kertiniame akmenyje iškaltu užrašu „Lietuwiszka baz rimo ka Szw Onos. Budawota dien. 26 liep 1887 m." Pirmuoju klebonu buvo paskirtas kun. J.Servetka, vėliau kunigavo C.Ambrozaitis (1901–1902), P.Valaitis (1902–1911), J.Kolesinskis (1912 m.), A.Deksnys (1912–1917), S.Bistras (1917–1922), S.Waitys (1922–1923), J.K.Rupšis (1923–1939) ir kt.

Susikūrė parapijos choras (vad. A. Mondeika, A. Stulga ir kt.), buvo atidaryta lietuviška pradinė mokykla (vėliau pertvarkyta į parapijos namus), veikė septynios religinės ir pasaulietinės draugijos (1914 m. duomenys). 1912 m. kun. A.Deksnio rūpesčiu įkurtos lietuviškos Šv.Onos katalikiškos kapinės. Vėliau atsirado ir kitos, su užrašu „Lietuvių laisvės kapinės, įsteigtos 1914 m." (žodis „laisvė" reiškia „laisvę nuo bažnyčios").

XX a. pab. Šv. Onos bažnyčia buvo uždaryta.

Šaltiniai
---------

1. ↑  *Spring Valis (Ilinojus)*. Tarybų Lietuvos enciklopedija, T. 4 (Simno-Žvorūnė). – Vilnius: Vyriausioji enciklopedijų redakcija, 1988. // psl. 82
2. ↑  *Lietuvių šv. Onos bažnyčia Spring Valley, Ill.* // Draugas Nr. 4, 1909 m. rugpjūčio 12 d. psl. 60–62
3. ↑  *Šv. Onos lietuvių parapija Spring Valley Ill. Švenčia Auksinį Jubiliejų* // Draugas Nr. 237, 1947 m. spalio 11 d. psl. 2–3
4. ↑  Augustinas Žemaitis. *Spring Valis (Ilinojus)* // global.truelithuania.com
Koordinatės: 55°29′59″š. pl. 25°36′04″r. ilg.﻿ / ﻿55.499759°š. pl. 25.600974°r. ilg.﻿ / 55.499759; 25.600974

|  |
| --- |
| **Utenos meno mokykla** |
| Utenos meno mokykla herbasUtenos meno mokykla herbas |
| Utenos meno mokykla |
| **Adresas** | Utena |
| **Direktorius(-ė)** | Arūnas Katinas |
| **Mokinių skaičius** |  |
| **Įkūrimo data** | 2017 m. |
| **Uždarymo data** | {{{uzdarimo data}}} |
| **Išleista laidų** | {{{laidos}}} |
| **Pedagogų skaičius** | 25 |

**Utenos meno mokykla** – neformaliojo vaikų švietimo mokykla ir formalųjį švietimą papildančio ugdymo mokykla, savivaldybės biudžetinė įstaiga, įsikūrusi Utenoje, Maironio g. 11. Mokymo kalba – lietuvių, įstaigos kodas – 190190792. Mokykloje veikia dailės ir muzikos skyriai.

Utenos meno mokykla įkurta 2017 m. buvusią Dailės mokyklą (J. Basanavičiaus g. 36, kodas: 190189480) prijungus prie Muzikos mokyklos (Maironio g. 11, kodas: 190190792).

Istorija
--------

Dailės skyrius: 
1976 m. įsteigta Utenos vaikų dailės mokykla, kuri įsikūrė Utenos 3-osios vidurinės mokyklos patalpose. Pirmieji mokėsi 55 mokiniai. 1978 m. vasario mėnesį mokykla persikėlė į 5-osios vidurinės mokyklos patalpas. 1980 m. dailės mokyklą baigė pirmoji laida – 28 mokiniai. 1992 m. Dailės mokykla persikėlė į nuosavas, buvusio kelio Sankt Peterburgas–Varšuva arklių pašto stoties patalpas Basanavičiaus g. 36. Po centrinio pastato vidaus kapitalinio remonto darbų, 1993 m. vasario 12 d. buvusio pašto patalpos pritaikytos dailės mokyklos reikmėms. Mokyklos kieme pradėtas kurti skulptūrų parkas, rūsyje įsikūrė dailės galerija „Rūsys", arklių pašto ir mokyklos muziejus. 

1989-2010 m. veikė dailės mokyklos filialai Saldutiškio, Leliūnų, Sudeikių, Vyžuonų ir Užpalių mokyklose. Juose mokėsi 95 mokiniai. Dailės mokykloje kasmet mokydavosi apie 250 mokinių.

2017 m. reorganizavus Utenos dailės ir muzikos mokyklas, senojoje pašto stotyje liko veikti dailės skyrius. Nuo Dailės mokyklos įkūrimo jai vadovo ir dėstė tapybą direktorius Jonas Pleckevičius. 

  

Muzikos skyrius:
Muzikos mokykla įkurta 1964 m. tuometinės 3-osios vidurinės mokyklos patalpose. 1967 m. gavo patalpas Basanavičiaus g. 64, nuo 1991 m. – Maironio g. 11. Nuo 1996 m. pradėtos vesti vargonų muzikos pamokos. 1998 m. mokyklai pradėjo vadovauti direktorius Arūnas Katinas. Mokykloje mokėsi apie 260 mokinių.

Ugdymo programos
----------------

Dailės skyriuje dėstoma piešimas, tapyba (spalvinė raiška), kompozicija, grafika, dizaino pagrindai, skulptūra, keramika, meno istorija ir teorija, projektinė, programinė veikla, pasirenkamieji dalykai.

Muzikos skyriuje yra fortepijono, smuiko, pučiamųjų, liaudies instrumentų, chorinio dainavimo klasės.

Direktoriai
-----------

* Arūnas Katinas (nuo 2017)

Nuorodos
--------

* Meno mokyklos tinklalapis
**Alainas Robertas** Torre Agbar (Barcelona, 2007-09-12)
**Alainas Robertas** (*Alain Robert*, 1962 m. rugpjūčio 7 d.) – prancūzų *Freeclimber*, dar kitaip vadinamas žmogus-voras (*Spiderman*) dėl savo Free Solo stiliaus kopiant į dangoraižius.

Jis įveikė kone visus aukščiausius pasaulio pastatus, kaskart rizikuodamas savo gyvybe. Robertas pasiekė viršūnes tokių statinių kaip Eifelio bokštas, 30-ties dangoraižių visame pasaulyje. 1994 m. užkopė į Empire State Building (Niujorkas), 1997 m. – Petronas Towers (Kvala Lumpūras), 2004 m. gruodžio 25 d. – per 4 valandas į 508 m dangoraižį Taipei 101. 2006 m. rugsėjo 1 d. per 40 minučių užkopė į aukščiausią Vilniuje „Hanner" 148 m aukščio dangoraižį „Europa". Jo pasirodymas buvo vienas iš renginio „Sostinės dienos" dalių.

Nuo kai kurių dangoraižių stogų Robertą dažnai nukelia policininkai, nes, neretai kopia ir be leidimo.

Prancūzas nenaudoja jokių saugos priemonių, pasitiki vien savo raumenimis ir galva. Robertas teturi pirštines, slidumą mažinančios pudros maišelį, būna apsiavęs specialiais alpinisto batais.

1982 m. sausio ir rugsėjo mėn. Robertas nukrito iš 15 m aukščio. Jam buvo konstatuotas 66 proc. neįgalumas, bet jau po 6 mėn. jis vėl kopė į daugiaaukščius pastatus. Robertas ir toliau planuoja kopti į viso pasaulio dangoraižius, kol jam tai leidžia sveikata.

Literatūra
----------

Alain Robert: *Mit nackten Händen*. Berlin: Ullstein 1999. ISBN 3-548-31221-7

Nuorodos, šaltiniai
-------------------

* Asmeninis tinklalapis Archyvuota kopija 2000-11-09 iš Wayback Machine projekto.
* Garsusis „žmogus - voras" sėkmingai užkopė į aukščiausią Vilniaus dangoraižį
Alphabet|  |
| Forma | akcinė bendrovė |
| Prekybos simbolis | GOOG |
| Pramonė | konglomeratas |
| Pirmtakas (-ai) | Google |
| Įkurta | Menlo Parkas, Kalifornija 2015 m. spalio 2 d. |
| Įkūrėjas (-ai) | Larry Page, Sergey Brin |
| Centrinė būstinė | Googleplex, Mauntain Vju, Kalifornija, JAV |
| Pajamos | 136,819 mlrd. JAV dol. (2018) |
| Pelnas | 77,270 mlrd. JAV dol. (2018) |
| Darbuotojų | 98 771 (2018) |
| Padaliniai | Google |

**Alphabet Inc.** – holdingo bendrovė, įsteigta 2015 m. po „Google" korporacijos struktūros pokyčių. Tai viena vertingiausių kompanijų pasaulyje, kurios rinkos kapitalizacija 2022 sausio mėn. siekė 1 trln. JAV dolerių.

Bendrovės
---------

Jos vystomų produktų ir paslaugų portfelis apima ne vieną sektorių: „Google" padalinio verslai apima paieškos sistemos „Google", vaizdo įrašų platformos „Youtube", telefonų operacinės sistemos plėtotojos „Android", debesų kompiuterijos „Google Cloud" verslus ir kt. 

Kiti padaliniai: autonominių automobilių bendrovė „Waymo", rizikos kapitalo fondų valdymo įmonės GV (anksčiau „Google Ventures"), „CapitalG", startuoliai inovatyvių išradimų gyvybės mokslų ir sveikatos sektoriuje „Calico", „Verily", kibernetinio saugumo įmonė „Chronicle" ir kt.

Išnašos
-------

1. ↑  Alphabet Inc.
2. ↑  Alphabet Inc.
3. ↑  „„Apple" trumpam buvo peržengusi 3 trln. USD kapitalizacijos ribą". *Verslo žinios*. Nuoroda tikrinta 2022-01-13.
Sandėlis su daugiaaukščiais stelažais produkcijos laikymui
**Sandėlis** – atviras arba uždaras pastatas, specialiai pritaikyta patalpa ar aikštelė įvairioms medžiagoms, pramonės gaminiams ir pusgaminiams, žemės ūkio bei kitai produkcijai laikyti. Sandėliai pastatomi produkcijos gaminimo arba perdirbimo vietose, prie krovinių gabenimo kelių automobiliais ar geležinkeliais terminalų, uostų.

Paskirtis
---------

Sandėliai skirti labai skirtingos produkcijos patogiam laikymui ir susijusioms operacijoms. Saugoti, perkelti, transportuoti naudojami konteineriai, maišai, dėžės, paketai, padėklai, stelažai, aruodai. Pagal paskirtį jie būna gamybiniai ir skirstomieji (logistiniai) sandėliai. Šiuolaikinių sandėlių statiniai būna vienaaukščiai arba daugiaaukščiai, šildomi ar nešildomi, dažniausiai karkasiniai, iš lengvų, greit pastatomų ir išardomų konstrukcijų. Krovos, perkėlimo, rūšiavimo ir kitos operacijos mechanizuotos, pasitelkiant kėlimo įrangą, konvejerius, autokarus. Dideliuose sandėliuose daugelis operacijų automatizuotos, įdiegtos kompiuterizuotos sandėlio valdymo sistemos.

Atviruose sandėliuose laikomos drėgmei atsparios birios (smėlis, žvyras, anglys), gabalinės medžiagos (plytos, gelžbetoniniai gaminiai), įpakuoti gaminiai (įrengimai, staklės). Atviros aikštelės turi tvirtą nuolaidų paviršių drėgmės pertekliui pašalinti. 

Uždari sandėliai skirti kroviniams, reikalaujantiems tam tikrų sandėliavimo sąlygų, todėl čia laikomos drėgmei neatsparios birios medžiagos (grūdai, miltai, rišamosios, cheminės medžiagos), skysčiai, dujos, įrenginiai, tekstilės, medienos ir kiti gaminiai, maisto produktai, žemės ūkio produkcija. Tam tikriems produktams, pvz. pavojingiems, greitai gendantiems, sudaromos išskirtinės sąlygos, o su specialia įranga palaikomi nustatyti mikroklimato parametrai. Tokiuose specialiuose sandėliuose naudojami įrengimai gerokai skiriasi nuo atviro ir uždaro tipo sandėlių.

Sandėliavimas
-------------

Krovinių sandėliavimas yra įvairių procesų visuma. Pagrindinės sandėliuose vykdomos veiklos, operacijos:

* produkcijos priėmimas ir registravimas,
* ilgalaikis ir trumpalaikis prekių sandėliavimas (nuolatinė sandėlio inventorizacija realiu laiku),
* prekių išsiuntimas ir pristatymas (rūšiavimas, pakavimas, siuntų suformavimas),
* muitinės sandėliavimas (importo ir eksporto procedūros).

Taip pat skaitykite
-------------------

* Magazinas

Šaltiniai
---------

1. ↑  „Sandėlys" ar „sandėlis"? *vlkk.lt*
2. ↑ . *Sandėlis*. Visuotinė lietuvių enciklopedija, T. XXI (Sam–Skl). – Vilnius: Mokslo ir enciklopedijų leidybos institutas, 2012

Nuorodos
--------

|  |  |
| --- | --- |
|  | **Vikiteka: Sandėlis** – vaizdinė ir garsinė medžiaga  |

* Sandėlių tipai ir apsirūpinimas sandėliavimo įranga (*mediapro.lt*)
* Online shopping drives demand for warehousing space. August, 2018
|  |
| --- |
| Chris Martin |
|  
Chris Martin pasirodymas su Coldplay Mančesteryje 2023 m. |
| Biografija |
| Pilnas vardas | Christopher Anthony John Martin |
| Gimė | 1977 m. kovo 2 d. (46 metai) |
| Kilmė |  Anglija |
| Žanrai | Alternatyvusis rokaspost-Britpop |
| Veikla | Muzikantas, dainų autorius, įrašų prodiuseris |
| Instrumentai | Vokalas, gitara, klavišiniai |
| Aktyvumo metai | 1998–dabar |
| Įrašų kompanija | Parlophone , Capitol, Atlantic |
| Susijusi veikla | Coldplay, Kanye West, Jay-Z, Rihanna, Avicii |
| Svetainė | www.coldplay.com |

**Christopher Anthony John Martin** (g. 1977 m. kovo 2 d.) – anglų dainininkas ir dainų autorius, vienas grupės „Coldplay" įkūrėjų ir pagrindinis vokalistas.

Biografija
----------

Chrisas yra vyriausias vaikas 5 vaikų šeimoje. Jo tėvas Antonis buvo bankininkas, o Motina Alison muzikos mokytoja. Mokėsi „Sherborno" vidurinėje mokykloje. Chrisas labiausiai žinomas kaip „Coldplay" vokalistas, muzikantas bei dainų kūrėjas. Su kitais grupės nariais jis susitiko Londono universiteto koledže, kur ir pradėjo savo karjerą. Per dešimt grupės gyvavimo metų jis pardavė daugiau nei 50 milijonų albumų kopijų ir tapo kultine ikona muzikos pasaulyje.

Kaip solo atlikėjas Chrisas parašė dainas „Embrace" bei „Jamelia" grupėms, taip pat prodiusavo kelis kitus atlikėjus.
Kaip pats Chris’as teigia, link muzikos ji pastūmėjo roko grupė „A-ha".

Dabar atlikėjas yra susituokęs su aktore Gwyneth Paltrow, su kuria 2004 ir 2006 metais susilaukė 2 vaikų – dukters Apple ir sūnaus Mozė ang. (Moses).
**SodaStream** – gazavimo sistemos prekinis vardas, kuris buvo sugalvotas Guy Gilbey 1903 metais. Tik vėlesniais metais atsirado sirupai, suteikiantys gazuotam gėrimui mėgstamą skonį. Tai tapo ypač populiaru 1970 ir 1980, kai buvo daugelis prekinių ženklų siūlančių sirupus. 1988 metais viena iš sirupų kompanijų susijungė su Soda-Club. Tais metais kompanija visą dėmesį sutelkė sveikesniems gėrimams kurti.

Lietuvoje SodaStream aparatais pradėta prekiauti tik 2008 m. gegužės mėnesį, tuo tarpu pasaulyje SodaStream populiarus tapo jau ankstesniais metais.

Įmonė
-----

Iš pradžių įmonė buvo valdoma jos įkūrėjo W & A Gilbey, Ltd.
1986 m. po didelių permainų, SodaStream valdymas perleistas Cadburry Shweppes kompanijai. Pirmasis sodos (gaiviojo gėrimo)gaminimo įrenginys pagamintas 1955 metais. Pirmasis gaminys parduotas Anglijoje, tačiau vėlesniais metais jais imta prekiauti Vokietijoje, Australijoje, Naujojoje Zelandijoje. Bendrovės "Soda-Club Group" produkciją naudoja 75 % namuose gazuotus gėrimus gaminančių europiečių. Šiuo metu SodaStream prekiaujama 23 valstybėse beveik visuose žemynuose  .Į Lietuvą SodaStream įrenginiai importuojami iš Izraelio, Aškelono miesto.

Produktas
---------

SodaStream komplektas susideda iš: SodaStream įrenginio, anglies dioksido cilindro ir slėgiui atsparaus daugkartinio naudojimo 1litro talpos PET butelio.
SodaStream yra priemonė, galinti įpurkšti anglies dioksido (angliarūgštės) į vandenį ir paversti jį gazuotu. Spaudžiant įrenginio viršuje esantį mygtuką, į vandenį įpurškiama angliarūgštė. Angliarūgštės cilindro užtenka 50-60 litrų gazuotam gėrimui pagaminti, o jam pasibaigus galima jį pakeisti papildytu, už nedidelį mokestį, įgaliotose SodaStream prekių parduotuvėse. Norint suteikti gėrimui skonį, šiuo metu Lietuvoje siūlomas 10-ies skonių sirupų pasirinkimas: Cola, Cola light, Tonic, Orange, Lemon Lime, Ping Grapefruit, Apple, Cranberry blackcurrant, X-tream, Ginger Ale. Vieno sirupo 500ml buteliuko užtenka 12-ai litrų gėrimo pagaminti, taip gaunamas gaivus ir šviežias skonis. SodaStream galima panaudoti tiek namuose, tiek biure ar gamtoje - jam nereikia nei elektros srovės, nei baterijų. Gėrimas paruošiamas 1l talpos PET butelyje. Naudojant SodaStream saugoma gamta, nes neišmetami tušti plastmasiniai buteliai, o naudojamas tas pats butelis.

Išnašos
-------

1. ↑  www.spreadway.lt/upload/iblock/b9d/NN3.pdf
2. ↑   Archyvuota kopija 2018-07-17 iš Wayback Machine projekto.
3. ↑
Salyno žemėlapis
**Čagoso salynas** (angl. *Chagos Archipelago*) – atolų ir seklumų grupė Indijos vandenyne, 500 km į pietus nuo Maldyvų, pusiaukelėje tarp Rytų Afrikos krantų ir Javos salos. Priklauso Britų Indijos vandenyno teritorijai.

Čagoso salyno sausumos plotas 63,17 km², o kartu su seklumomis ir atolų lagūnomis ~15 000 km². Čagoso salyną sudaro 7 atolai: Diego Garsija, Peros Banjosas, Salomono atolas, Egmonto atolas ir kt. taip pat didžiausia pasaulyje Didžiąja Čagoso banka su ja supančia atolų ir rifų sistema. Iš viso yra apie 60 atskirų salelių.

Apie Čagoso salas senovėje žinojo maldyviečių jūrininkai. XVI a. salyną pasiekė Vasko da Gamos vadovaujama portugalų ekspedicija. Vėliau salyną užėmė prancūzai, o nuo 1814 m. – britai. 1971 m. Diego Garsijoje įkurta JAV karinė bazė.

Gyventojai
----------

Salynas nuolatinių gyventojų neturi, jame gyvena tik britų ir amerikiečių kariškiai (apie 3 tūkst. žmonių).

Iki XX a. 7-ojo dešimtmečio salose gyveno čagosiečiai, bet D. Britanijos valdžios buvo iškraustyti sumokėjus minimalią kompensaciją. Diego Garsijos sala tapo britų ir amerikiečių karine baze. Ištremti čagosiečiai bylinėjasi su D. Britanijos valdžia dėl grįžimo į savo tėvynę.

1968 m. Mauricijus, o 1976 m. Seišelių salos gavo nepriklausomybę, tačiau D. Britanija pasiliko Čagoso salas kaip savo teritoriją. Mauricijus reiškia pretenzijas į Čagosą kaip savo teritoriją. 2022 m. lapkričio 3 d. Jungtinė Karalystė ir Mauricijus pradėjo derybas dėl salų teritorinio perdavimo Mauricijaus valstybei.

Šaltiniai
---------

1. ↑  British Indian Ocean Territory
2. ↑  UK agrees to negotiate with Mauritius over handover of Chagos Islands
| **Nektanebas I** |
| --- |
| Egipto faraonas |
|  |
| Nektanebas I su aukojimo lenta |
| Trisdešimtoji Egipto dinastija |
| Tautybė | Egiptietis |
| Egipto faraonas |
| Valdė | 380−363 m. pr. m. e. |
| Pirmtakas | Neferitas II |
| Įpėdinis | Tachosas |
|  |
|  **Vikiteka** | Nektanebas I |

**Nektanebas I** (valdė 380−363 m. pr. m. e.) – pirmasis 30-osios dinastijos Senovės Egipto valdovas. 

Nektanebas I buvo gimęs Sebanito mieste Nilo deltoje, karininko Džethoro šeimoje. Po faraono Achorio mirties 380 m. pr. m. e. valdžia atiteko silpnavaliui jo sūnui Neferitui II, kuris po maišto buvo nuverstas ir valdžią paėmė Nektanebas. Jo sostinė buvo Mendeso miestas, tačiau Nektanebui I dedikuotų monumentų aptikta visame Egipte, nuo Nilo deltos iki Nubijos. Jis tikriausiai buvo daugiausiai statęs faraonas po Naujosios karalystės valdovų. Pirmieji jo septyni valdymo metai buvo taikūs, po to jis turėjo atremti persų karaliaus Artakserkso II įsiveržimą. Nektanebo I armija buvo daugiausiai sudaryta iš graikų samdinių ir iš pradžių nusileido apie 220 000 persų armijos invazijai. Tačiau dėl persų generolo Farnabazo neryžtingumo egiptiečiai persigrupavo ir ties Mendesu sugebėjo atremti priešą. Apsiginti nuo persų padėjo ir tuo metu persų Achemenidų imperijoje kilę satrapų maištai. Norėdamas sustiprinti savo pozicijas po to Nektanebas I sudarė sąjungą su Sparta ir Atėnais. Nektanebo I kultas Egipte nusitęsė iki Ptolemėjų valdymo vidurio. Po jo valdė sūnus Tachosas ir Nektanebas II.

Šaltiniai
---------

* *The Oxford Encyclopedia of Ancient Egypt*. Tomas II. Red. Donald B. Redford. Oxford University Press, − 2001, p. 517
* Encyclopaedia Britannica, 2014 10 30

|  |  |  |  |
| --- | --- | --- | --- |
| 

| Ž • A • REgipto faraonai |
| --- |
|  |
| 
**Vėlyvoji karalystė**
**Trisdešimtoji dinastija**
Nektanebas I →
Tachosas →
Nektanebas II |

 |
| **Artakserksas III** |
| --- |
|  |
| Artakserkso III bareljefas ant jo kapavietės |
| Achemenidai |
| Gimimo vardas | Ochos |
| Gimė |  ? |
| Mirė | 338 m. pr. m. e. |
| Palaidotas (-a) | Naške Rustamas |
| Tėvai | Artakserksas II, Statira |
| Sutuoktinis (-ė) | Atosa ir kt. |
| Vaikai | Artakserksas IV, Parisatida II |
| Religija | zoroastrizmas |
| Persijos Karalių karalius |
| Ėjo pareigas | 358 m. pr. m. e. – 338 m. pr. m. e. |
| Pirmtakas | Artakserksas II |
| Įpėdinis | Artakserksas IV |
| Egipto faraonas |
| Ėjo pareigas | 340 m. pr. m. e. – 338 m. pr. m. e. |
| Pirmtakas | Nektanebas II |
| Įpėdinis | Artakserksas IV |
|  |
|  **Vikiteka** | Artakserksas III |

**Artakserksas III** (sen. pers. 𐎠𐎼𐎫𐎧𐏁𐏂𐎠 = *Artaxšaçāʰ*, sen. gr. Ἀρταξέρξης, mirė 338 m. pr. m. e.) – Persijos Achemenidų imperijos karalius, valdęs nuo 359 ar 358 m. pr. m. e. iki 338 m. pr. m. e. Karaliaus Artakserkso II sūnus.

Iki karūnacijos vadintas Ochu (sen. gr. Ὦχος, akad. *Ú-ma-kuš*). Po tėvo mirties užėmęs sostą išžudė vyresniuosius brolius. Siekė centralizuoti valdžią, sumažino satrapų galias, uždraudė jiems turėti samdomą kariuomenę.

Artakserksas III bandė susigrąžinti dar 404 m. nuo Persijos atskilusį Egiptą, bet 351 m. pr. m. e. jo surengtas žygis patyrė nesėkmę. Tuo pasinaudoję prieš persus sukilo finikiečiai ir Kipras. 345 m. pr. m. e. surinkęs gausią kariuomenę, Artakserksas III išžygiavo prieš finikiečių miestą Sidoną. Graikų pirklys Mentoras Rodietis išdavė Sidoną, todėl pelnė karaliaus malonę ir gavo valdyti satrapiją. Tada persų karalius su gausiomis sausumos ir jūrų pajėgomis pasiekė Nilo deltą ir 343 m. ties Pelusijumi nugalėjo faraoną Nektanebą II. Artakserksas III prijungė Egiptą prie Achemenidų imperijos, nusiaubė šventyklas, išgriovė miestų sienas, ir, pasak šaltinių, savomis rankomis nužudė egiptiečių šventąjį taurą Apį.

Karaliui grįžus į Sūzus, enuchas Bagojas valdė rūmus, o Mentoras numalšino sukilimus vakaruose. 340 m. pr. m. e. Pilypas Makedonietis užpuolė Bizantijų ir Perintą, Artakserksas III pasiuntė pastiprinimą šių miestų gynybai. 338 m. pr. m. e. Artakserksas III ir jo vyresnieji sūnūs nužudyti Bagojo, kuris į sostą pasodino Artakserksą IV ir siekė per jį valdyti imperiją.

Šaltiniai
---------

1. ↑  *Artakserksas III Ochas*. Visuotinė lietuvių enciklopedija, T. II (Arktis-Beketas). – Vilnius: Mokslo ir enciklopedijų leidybos institutas, 2002
2. 1 2  *Artaxerxes III*. Encyclopædia Britannica Online. – www.britannica.com.
| **Wiktor Szostalo** |
| --- |
| Gimė | 1952 m. rugpjūčio 22 d. (71 metai)Pasvalys, Lietuvos TSR |
|  |
| Veikla | Skulptorius. |

**Viktoras Šostalas** (1952 m. rugpjūčio 22 d. Pasvalyje, Lietuvos TSR) – Lenkijos ir JAV skulptorius, kuriantis skulptūras iš plieno, medžio ir bronzos.

Biografija
----------

Gimė 1952 m. rugpjūčio 22 d. Pasvalyje. 1958 m. su tėvais pasitraukė į Lenkiją, kur apsigyveno Kolobžego mieste. 1972–1978 m. studijavo dailę Krokuvos Jano Mateikos dailės akademijoje. Buvo Solidarumo būstinės įkūrėjas Kolobžege. 1981 m. kovą išrinktas į Solidarumo nacionalinę tarybą. 1981 m. gruodį suimtas komunistinės valdžios ir įkalintas penkiems mėnesiams. 1982 m. emigravo į JAV, kur jam buvo suteiktas politinis prieglobstis. 1990 m. tapo JAV piliečiu. Savo studijas turi Sent Luise ir Kolobžege. Žymiausios skulptūros yra *Angel of Harmony* Sent Luiso katedroje bazilikoje, *Crucifix* Karmelio St. Elizabeth Ann Seton bažnyčioje ir *Pieta* Čarlstono Kristaus Karaliaus bažnyčioje ir *Millennium Memorial* Kolobžege. Nuo 2005 m. kartu su skulptore Agnieszka Gradzik Vilkovicės miestelyje kuria meninių instaliacijų parką *The Tree Hugger*.

Nuorodos
--------

* Asmeninis tinklalapis
* www.szostalosculpture.com Archyvuota kopija 2007-06-25 iš Wayback Machine projekto.
* Tree hugger project
Elektrinis trintuvas
**Trintuvas**, arba **maišytuvas**, taip pat *šnek.* **blenderis**  (angl. *blender*, 'maišytuvas') – elektrinis virtuvės prietaisas, plačiai naudojamas maisto produktų, daržovių smulkinimui, tyrelių, kokteilių ruošimui. Trintuvas sumažina rankų darbą virtuvėje, ruošiant trintas uogienes, sriubas ir kokteilius, apdoroja minkštas ir standžias daržoves (moliūgus, cukinijas, kopūstus), plaka ir smulkina praktiškai visus maisto produktus. Trintuvas paprastai būna ir virtuvės kombaino sudėtiniu prietaisu.

Istorija
--------

Elektrinio trintuvo modelis pirmą kartą buvo užpatentuotas 1922 m. JAV.

Veikimo principas
-----------------

Stacionarų trintuvą sudaro jo korpuso pagrinde įrengtas elektrinis variklis. Ant jo sukamo veleno pastatomas maišymo indas su dugne besisukančiais pjaustymo ašmenimis. Smulkinimo mechanizmą sudarantys pjaustymo bei raikymo diskai, kapojimo peiliai gaminami iš nerūdijančio plieno, kad drėgmė ar rūgštys, išsiskiriančios iš maisto produktų, ašmenims nedarytų jokios įtakos. Kai kurie galingesni modeliai gali sumalti kavos pupeles, grūdus, sutraiškyti ledą. 

Laikomo rankoje strypinio trintuvo su panardinamu smulkinimo mechanizmu variklis būna įtaisytas prietaiso viršutinėje dalyje ir velenu sujungtas su pjaustymo ašmenimis apatinėje dalyje. Toks prietaisas tinkamas naudoti 1-2 l talpos maišymo induose, pagamintuose iš stiklo, plastiko, nerūdijančio plieno.

Elektrinis trintuvas savo galimybėmis pranoksta tradicinę rankinę trintuvę.

* Sudėti vaisiai apdorojimui stacionariame trintuveSudėti vaisiai apdorojimui stacionariame trintuve
* Smulkinimo mechanizmo ašmenų pavyzdžiaiSmulkinimo mechanizmo ašmenų pavyzdžiai
* Strypinis panardinamas trintuvasStrypinis panardinamas trintuvas
* Strypinio trintuvo darbinis antgalisStrypinio trintuvo darbinis antgalis

Šaltiniai
---------

1. ↑  VLKK: Ar vartotinas žodis „blenderis"? Archyvuota kopija 2020-08-14 iš Wayback Machine projekto.
2. ↑  The History of the Blender[neveikianti nuoroda]


|  |  |
| --- | --- |
|  | **Vikiteka: Trintuvas** – vaizdinė ir garsinė medžiaga  |
| Alulaٱلْعُلَا |
| --- |
| *Alulo senamiesčio likučiai* |
|  |
| 

AlulaAlula

26°37′00″ š. pl. 37°55′00″ r. ilg.﻿ / ﻿26.61667°š. pl. 37.91667°r. ilg.﻿ / 26.61667; 37.91667﻿ (Alula)Koordinatės: 26°37′00″ š. pl. 37°55′00″ r. ilg.﻿ / ﻿26.61667°š. pl. 37.91667°r. ilg.﻿ / 26.61667; 37.91667﻿ (Alula) |
|  |
| Laiko juosta: (UTC+3) |
|  |
| **Valstybė** | Saudo Arabijos vėliava Saudo Arabija |
| **Emyratas** | Medinos emyratas |
|  |
| **Altitudė** | 692 m |
|  |
|  **Vikiteka** | Alula |

**Alula** (arab. ٱلْعُلَا = *al-ʿulā*) – senovinis miestas Saudo Arabijos vakaruose, Medinos emyrate. Miestas įkurtas istoriniame Hidžazo regione, kuris yra labai svarbus islamo istorijoje ir keliose ikiislaminėse semitinėse civilizacijose. Alula buvo svarbus prekybos miestas istoriniame Smilkalų kelyje, jungusiame Arabijos pusiasalį su Levantu ir Europa.

Netoli šio miesto yra rasta unikalių vertingų iškasenų, įskaitant gerai išsilaikiusius arabų kalbos raidos senovinius akmenų užrašus, ir daug uolų bei kapų, datuojamų Nabatėjų laikais.

Pirmasis Saudo Arabijos UNESCO pasaulio paveldo objektas Al Hidžras yra 22 km nuo Alulos miesto. Šioje vietovėje aptikta 111 senovinių monolitinių kapaviečių, iškaltų iš uolų. 94 kapaviečių fasadai dekoruoti. Datuojamos I a. pr. m. e.–I a. laikotarpiu.

Šalia miesto yra senovinio miesto Al-'Ula likučiai. Šiame senamiestyje yra išlikusių daug molio ir akmens namų.

Šaltiniai
---------

1. ↑  „Al-Hijr Archaeological Site (Madâin Sâlih)". *UNESCO World Heritage Centre*. Nuoroda tikrinta 2020-03-29.
2. ↑  Chowdhury, Arka Roy (16 April 2018). „Saudi Arabia is planning to open the region of Al-'Ula for tourists". *The Times of India*. Suarchyvuotas originalas 2019-01-15.  Nežinomas parametras `|url-status=` ignored (pagalba)
|  |
| --- |
| Lauxna Lauksna |
| Kilmė |  Lietuva, Vilnius |
| Žanrai | industrial |
| Kūrinių kalbos | lietuvių, žemaičių, sanskritas |
| Aktyvumo metai | 2003–2005 |
| Įrašų kompanija | Dangus |
| Susijusi veikla | Peorth, Oorchach, Spanxti, Vilkduja |
| Buvę nariai |
| Povilas Vaitkevičius (tekstai, elektronika)Vytautas Rinkevičius (elektronika) |

**„Lauxna Lauksna"** (iš prūsų k. *lauksnā* 'žvaigždė') – buvusi lietuvių muzikos grupė, kuri grojo etnoindustrinę (*ethno-industrial*) muziką. Ją sudarė Vytautas Rinkevičius („Spanxti") ir Povilas Vaitkevičius („Vilkduja", „Peorth", „Oorchach"). Grupė gyvavo 2003–2005 m. ir išleido vieną albumą – *Sakai*.

„Lauxna Lauksna" grota muzika apibūdinama kaip „energingas aštriabriaunis garsas, susiliejantis su analoginio skambesio šuorais, nenuspėjamais „Polivox" signalais, avangardistiniais posūkiais, virpančia etnoambientika, gyvų instrumentų kilpomis ir džergždžiančio triukšmo išlydžiais". Tekstuose derinami folkloriniai, kosminiai motyvai (mėnuliai, galaktikos), savitus atspalvius kūriniams suteikia ir nuskambančios A. Škėmos frazės, latvių, prūsų, indų kalbų nuotrupos, žemaitiškai perpasakota Burbulio Grįžulo istorija.

Diskografija
------------

| Albumo viršelis | Informacija apie albumą | Kūriniai |
| --- | --- | --- |
|
|  | ***Sakai**** Išleidimo data: 2005 m.
* Tipas: CD
 | 
1. Lauks
2. Titnago ruja
3. Juoda. Balta. Raudona
4. Ursa Minor
5. 12V gintarais
6. Bičių karaliaus galaktika
7. Pirčiupiai
8. Namaste Geist Gestalt
9. Grīžols

 |

Šaltiniai
---------

1. ↑  Romualdas Apanavičius, Eglė Aleknaitė, Eglė Savickaitė-Kačerauskienė, Kristina Apanavičiūtė-Sulikienė, Ingrida Šlepavičiūtė. *Etninės muzikos gaivinimo judėjimas Lietuvoje. XX a. 7 dešimtmetis–XXI a. pradžia*. Vilnius: Versus Aureus, 2015.
| **Tom Aspinall** |
| --- |
| Gimė | 1993 m. balandžio 11 d. (30 metų)Salfordas, Anglija |
|  |
| Veikla | mišrių kovos menų kovotojas |
| Aktyvumo metai | 2014– |
|  |
| Žinomas (-a) už | UFC laikinasis čempionas |

**Tomas Polas Aspinalas** (angl. *Thomas Paul Aspinall*, g. 1993 m. balandžio 11 d.) – Anglijos mišrių kovos menų kovotojas, kovojantis UFC organizacijoje. Jis yra dabartinis UFC sunkiasvorių kategorijos laikinasis čempionas.

Ūgis 1,96 m, svoris 119 kg. Nuo 2020 m. kovoja UFC organizacijoje, karjeroje turi 14-a pergalių.

Karjera
-------

### Ankstyvoji karjera

Prieš patekdamas į UFC varžėsi BAMMA organizacijoje, kurioje kovojo iki 2016 metų. 2019 m. pasirašė penkerių kovų sutartį su Cage Warriors organizacija. Organizacijoje laimėjo dvi dvikovas iš eilės nokautu.

### UFC

Debiutavo UFC 2020 m. liepos 26 d. dvikovoje prieš Jake Collier. Dvikovą laimėjo pirmajame raunde nokautavus priešininką.

T. Aspinalas laimėjo sekančias 4 dvikovas, įskaitant prieš buvusį svorio kategorijos čempioną Andrėjų Arlovskį. 2022 m. liepos 23 d. susidūrė su Kurtisu Bleidsu. Pirmajame raunde, praėjus vos 15 sekundžių, T. Aspinalas patyrė kelio traumą ir pralaimėjo dvikovą.

Jis sugrįžo į UFC po metų, 2023 m. liepos 22 d. dvikovoje prieš lenką Marciną Tiburą. Praėjus vos minutei T. Aspinalas pataikė smūgius iš dešinės rankos ir alkūnių, nokautuodamas priešininką.

Kadangi svorio kategorijos čempionas Džonas Džounsas patyrė krūtinės raumens traumą, T. Aspinalui buvo suteikta galimybė kautis prieš rusą Sergejų Pavlovičių dėl svorio kategorijos laikinojo čempiono titulo. Dvikova įvyko 2023 m. lapkričio 11 d. Aspinalas pirmajame raunde nokautavo priešininką ir iškovojo laikinąjį čempiono titulą.

Profesionalus rekordas
----------------------

### Mišrių kovos menų rekordas

| **17 dvikovų** | 14 pergalių | 3 pralaimėjimai |
| --- | --- | --- |
| **Nokautu** | 11 | 1 |
| **Atlikus skausmingą veiksmą** | 3 | 1 |
| **Diskvalifikacija** | 0 | 1 |

### Bokso rekordas

| **1 dvikova** | 1 pergalė | 0 pralaimėjimų |
| --- | --- | --- |
| **Nokautu** | 1 | 0 |
| **Teisėjų nuosprendžiu** | 0 | 0 |

Nuorodos
--------

* T. Aspinalo mišrių kovos menų profilis

Išnašos
-------

1. ↑
2. ↑
3. ↑
4. ↑
5. ↑
6. ↑
7. ↑
| ***Emanuelė ir  paskutinieji kanibalai*** |
| --- |
|  |
|  |
| Pavadinimas | Emanuelle E Gli  Ultimi Cannibali |
| Kilmės šalis |  Italija |
| Režisierius | Joe D'Amato |
| Scenaristas (-ai) | Aristide MassaccesiRomano Scandariato |
| Vaidina | Laura GemserSusan ScottGabriele TintiMonica ZanchiAnnamaria Clementi |
| Metai | 1977 |
| Žanras | eksploatacinis |
| Trukmė | 92 min. |
| Kalba | italų |
| **IMDb įrašas** |

**Emanuelė ir paskutinieji kanibalai** (vok.  *Emanuelle E Gli Ultimi Cannibali*) – 1977 m. Italijoje sukurtas erotinis siaubo filmas.

Pagrindiniai aktoriai
---------------------

*Aktorius – vaidmuo*
* Laura Gemser – Emanuelė
* Gabriele Tinti – profesorius Markas Lesteris
* Susan Scott – Megė Makenzi
* Donald O‘Brien – Donaldas Makenzis
* Percy Hogan – Salvadoras
* Monica Zanchi – Izabelė
* Annamaria Clementi – sesuo Anžela

Turinys
-------

DĖMESIO: *toliau atskleidžiamos kūrinio detalės*

Žurnalistė Emanuelė, dirbanti po priedanga psichiatrijos ligoninėje, tampa liudininke išpuolio, kuomet ligonė įkanda vienai gydytojų. Pradėjusi domėtis, ji sužino apie Amazonės miškuose tebegyvenančią kanibalų gentį. Kartu su profesoriumi Lesteriu, Makenzių pora, jauna mergina Izabele ir vedliu ji išsirengia į ekspediciją, kuri pasirodo kur kas pavojingesnė, nei buvo galima numanyti. Susidūrimo su laukiniais pavyksta išvengti tik Lesteriui ir Emanuelei, tuo tarpu Makenziai žiauriai nužudomi, o Izabelė tampa genties apeigų dalimi. Kad ją išgelbėti, Emanuelė apsimeta šių garbinama deive...
*Kitos reikšmės – Gerulaitis (reikšmės).*

| **Zenonas Gerulaitis** |
| --- |
|  |
| Gimė | 1894 m. gruodžio 22 d.Paežerių dvaras, Vilkaviškio apskritis |
| Mirė | 1945 m. balandžio 22 d. (50 metų)Taišetas, Irkutsko sritis |
|  |
| Veikla | karinis veikėjas |

Pirmoje eilėje, iš kairės: Zenonas Gerulaitis, Balys Giedraitis, Antanas Smetona, Petras Kubiliūnas. 
**Zenonas Gerulaitis** (1894 m. gruodžio 22 d. Paežerių dvaras, Vilkaviškio apskritis – 1945 m. balandžio 22 d. Taišeto lageris, Irkutsko sritis) – Lietuvos karinis veikėjas, divizijos generolas.

Biografija
----------

1914–1916 m. studijavo Petrogrado universiteto Gamtos ir geografijos fakultete. Mobilizuotas į Rusijos kariuomenę. Pirmojo pasaulinio karo dalyvis. 1916 m. Petrograde baigė Vladimiro karo mokyklą.

Nuo 1918 m. lapkričio mėn. Lietuvos kariuomenės savanoris. 1918–1920 m. dalyvavo kovojant su Raudonaja armija ir Lenkijos kariuomenės daliniais. 1919–1920 m. kuopos, bataliono vadas.

1922 m. baigė Aukštuosius karininkų kursus. 1924 m. Briuselyje baigė Karo akademiją. 1924–1926 m. Vyriausiojo štabo Operatyvinio skyriaus viršininko padėjėjas (pavaduotojas), viršininkas. 1926–1929 m. Pirmosios, Antrosios karo apygardos štabo viršininkas. 1929–1934 m. Vyriausiojo štabo valdybos viršininkas. 1934–1937 m. karo atašė Prancūzijoje, Belgijoje. 1937 m. divizijos generolas. Nuo 1937 m. lapkričio mėn. Kariuomenės tiekimo viršininkas. 1938 m. spalio mėn. – 1939 m. kovo mėn. ėjo 3-osios pėstininkų divizijos vado pareigas.

1940 m. birželį SSRS okupavus Lietuvą, „Liaudies kariuomenės", Raudonosios armijos 29-ojo šaulių teritorinio korpuso tiekimo viršininkas. 1941 m. birželio 14 d. suimtas Varėnoje, išvežtas į Norilską, vėliau į Taišetą. 1943 m. gegužės mėn. Ypatingojo pasitarimo nuteistas kalėti.

1943m. liepos mėn. iš Norilsko perkeltas į Krasnojarską.

Irkutsko srityje, Taišeto lageryje mirė nuo išsekimo.

Įvertinimas
-----------

* 1923 m. 1-ojo laipsnio Vyties Kryžius Nr.1314
* 1929 m. DLK Gedimino 3-ojo laipsnio ordinas
* 1930 m. Vytauto Didžiojo 3-ojo laipsnio ordinas
* 1928 m. Lietuvos kariuomenės kūrėjo-savanorio medalis Nr.13
* 1928 m. Lietuvos Nepriklausomybės medalis
* 1938 m. Šaulių žvaigždės ordinas
* 1939 m. Šaulių žvaigždės medalis
* 1931 m. Belgijos Leopoldo 4-ojo laipsnio ordinas
* 1935 m. Belgijos Leopoldo II 2-ojo laipsnio ordinas
* 1931 m. Belgijos karūnos 3-ojo laipsnio ordinas
* 1929 m. Latvijos Nepriklausomybės karo 10-mečio medalis
* 1938 m. Prancūzijos Garbės legiono 3-ojo laipsnio ordinas (Komandoro kryžius)
* 1938 m. Prancūzijos Garbės legiono 4-ojo laipsnio ordinas (Karininko kryžius)

Šaltiniai
---------

1. ↑  Kazimieras Tamašauskas. *Zenonas Gerulaitis*. Visuotinė lietuvių enciklopedija, T. VI (Fau-Goris). – Vilnius: Mokslo ir enciklopedijų leidybos institutas, 2004. - 612 psl.
| Pueblas*Pueblo* |
| --- |
|        |
| *Miesto reginys* |
|  |
| 

PueblasPueblas

38°16′0″ š. pl. 104°37′0″ v. ilg.﻿ / ﻿38.26667°š. pl. 104.61667°r. ilg.﻿ / 38.26667; 104.61667﻿ (Pueblas (Koloradas))Koordinatės: 38°16′0″ š. pl. 104°37′0″ v. ilg.﻿ / ﻿38.26667°š. pl. 104.61667°r. ilg.﻿ / 38.26667; 104.61667﻿ (Pueblas (Koloradas)) |
|  |
| Laiko juosta: (UTC-7)------ vasaros: (UTC-6) |
|  |
| **Valstybė** | Jungtinių Amerikos Valstijų vėliava Jungtinės Amerikos Valstijos |
| **Valstija** | Kolorado valstija Koloradas |
| **Apygarda** | Pueblo apygarda |
|  |
| **Įkūrimo data** | 1842 m. |
|  |
| **Gyventojų** (2020) | 111 874  |
| **Plotas** | 145 km² |
| **Tankumas** (2020) | 772 žm./km² |
| **Altitudė** | 1 430 m |
|  |
|  **Vikiteka** | Pueblas |

**Pueblas** (angl. *Pueblo*) – miestas Jungtinėse Amerikos Valstijose, Kolorado valstijoje, 180 km į pietus nuo Denverio, prie Arkanzaso upės ir jos intako Fauntin Kriko. Apygardos centras. Yra oro uostas, geležinkelių mazgas, plentai į Denverį, Albukerkę, Vičitą, Grand Džankšiną. Svarbus plieno metalurgijos pramonės centras (Minekvoje), apylinkėse kasama akmens anglis, vystoma drėkinamoji žemdirbystė.

Veikia Pietų Kolorado universitetas (nuo 1933 m.). Apylinkėse yra San Isabelės nacionalinis miškas.

2010 m. 75,2 % Pueblo gyventojų buvo baltieji (dauguma lotynoamerikiečiai), 2,5 % – afroamerikiečiai, 2,2 % – indėnai.

Istorija
--------

1842 m. prekeivis Džimas Bekvortas įkūrė Fort Pueblo postą, bet 1854 m. dėl kartų tarp baltųjų ir indėnų apleistas. Atkurtas 1860 m. (susiliejo su gretimai įkurtu Fauntin Sičiu). Pradėjo augti 1872 ir 1876 m. atitiesus geležinkelių linijas. Vėliau suklestėjo dėl metalurgijos pramonės.

Šaltiniai
---------

1. PUEBLO: in Pueblo (Colorado)
2. ↑  PUEBLO: in Pueblo (Colorado)
3. PUEBLO: in Pueblo (Colorado)
4. ↑  PUEBLO: in Pueblo (Colorado)
5. 1 2  *Pueblo // Colorado, United States*. Encyclopædia Britannica Online. – www.britannica.com.
| **Juozas Stanaitis** |
| --- |
|  |
| Gimė | 1865 m. rugpjūčio 13 d.Matarnai, Būblelių valsčius |
| Mirė | 1925 m. liepos 12 d. (59 metai)Matarnai, Būblelių valsčius |
|  |
| Veikla | karinis veikėjas |
|  |
|  **Vikiteka** | Juozas Stanaitis |

**Juozas Stanaitis** (1865 m. rugpjūčio 13 d. Matarnuose, Būblelių valsčius – 1925 m. liepos 12 d. Matarnuose, palaidotas Slabaduose) – Lietuvos karinis veikėjas, generolas leitenantas (laipsnis suteiktas 1922 m.)

Biografija
----------

1893 m. baigė Pulavų žemės ūkio institutą, 1900 m. – Kazanės junkerių mokyklą, 1909 m. – Oranienbaumo (dabar Lomonosovas) karininkų šaulių mokyklą. Tarnavo Astrachanės grenadierių pulke jaunesniuoju karininku, vadovavo žvalgų komandai, kuopai, batalionui. Per I pasaulinį karą kovėsi Galicijoje ir Baltarusijoje, šešis kartus sužeistas.

1921 m. grįžęs į Lietuvą mobilizuotas į jos kariuomenę, paskirtas ypatingųjų reikalų karininku prie kariuomenės vado. 1921 m. gegužės mėn. – 1922 m. vasario mėn. 3-osios pėstininkų divizijos vadas. 1922 m. vasario mėn. – 1923 m. birželio mėn. ėjo kariuomenės vado pareigas, 1923 m. birželio mėn. išleistas gydytis sanatorijoje, gruodžio 31 d. – į atsargą. Gyveno Matarnuose.

Įvertinimas
-----------

* 1923 m. II rūšies Vyčio kryžiaus 1 laipsnio ordinas

Šaltiniai
---------

1. ↑  *Juozas Stanaitis*. Visuotinė lietuvių enciklopedija. Nuoroda tikrinta 2023-07-28.

Literatūra
----------

* Lietuvos kariuomenės karininkai 1918–1953 t. 7 Vilnius 2007.
| Adrarasأدرار |
| --- |
|  |
|  |
| **Valstybė** | Mauritanijos vėliava Mauritanija |
| **Administracinis centras** | Ataras |
| **Departamentai** | 3 |
|  |
| **Gyventojų** (2022) | 60 800 |
| **Plotas** | 215 300 km² |
| **Tankumas** (2022) | 0,28 žm./km² |
|  |
| **ISO 3166-2** | MR-07 |
|  |
|  **Vikiteka** | AdrarasVikiteka |

**Adraro vilaja** (arab. ولاية أدرار = *Wilāya Adrār*) – vilaja centrinėje Mauritanijos dalyje. Regiono centras yra Ataras.

Rytuose ribojasi su Maliu, šiaurės vakaruose – su Vakarų Sachara, kitur – su kitomis Mauritanijos vilajomis.

Geografija
----------

Praktiškai visą regioną užima dykumos ar pusdykumės su pavienėmis oazėmis. Iškilusi Adraro plynaukštė, Zargos kalnai.

Didžiausi miestai yra Ataras, Šingetis, Šumas, Uadanas, Audžeftas.

Departamentų žemėlapis

Administracinis suskirstymas
----------------------------

Adraras yra padalintas į 3 departamentus:

* Audžefto departamentas
* Ataro departamentas
* Šingečio departamentas

  

* Kernas Adraro regeKernas Adraro rege
* Uolų tapybaUolų tapyba
* Tergito oazėTergito oazė
* Zargos kalnaiZargos kalnai

Šaltiniai
---------

1. ↑  MAURITANIA, *citypopulation.de*


|  |  |
| --- | --- |
|  **Mauritanijos vilajos** |  |
| Adraras | Asaba | Brakna | Dachlet Nuadibu | Gidimaka | Gorgolas | Hod el Garbis | Hod eš Šargis | Inširis | Nuakšotas | Tagantas | Tiris Zemuras | Trarza |
Vasilijaus salos smaigalys
**Vasilijaus sala** (rus. *Васи́льевский о́стров*) – didžiausia Nevos upės deltos sala, užimanti didžiąją Sankt Peterburgo Vasiljeostrovsko rajono dalį. Salą skalauja Didžioji ir Mažoji Neva, Suomių įlankos Nevos užutėkis, nuo Dekabristų salos skiria Smolenkos upė. Salos plotas – 10,9 km², ji driekiasi 4,2 km iš šiaurės į pietus ir 6,6 km iš vakarų į rytus, virš vandens ji iškilusi 1,3–3,5 m. Dažniausiai naudojamas salos sutrumpinimas – В. О. Saloje suplanuoti lygiagretūs prospektai, kuriuos kerta vad. linijos.

Pirmasis mūrinis pastatas – Menšikovo rūmai – saloje pastatytas 1720 m. Intensyviau statyti pradėta XVIII a. viduryje. Didžiosios Nevos pakrantėje pamažu koncentravosi pagrindiniai miesto gyvenamieji bei visuomeniniai pastatai – Peterburgo mokslų akademija, Mokslų akademijos biblioteka, Imperatoriškoji dailės akademija, Dvylikos kolegijų pastatas, Kunstkamera, Sankt Peterburgo universitetas, į salą persikėlė Peterburgo uostas. Čia buvo ir katalikiška Peterburgo dvasinė akademija, kurioje mokėsi daug garsių lietuvių.

1850 m. per Didžiąją Nevą pastatytas pirmasis nuolatinis Blagoveščenskio tiltas, sujungęs Vasilijaus salą su Admiraliteto sala. XIX–XX a. sandūroje vyko sparti gyvenamųjų namų statyba, pietinėje ir šiaurinėje dalyse atsirado stambios pramonės įmonės, 1907 m. pradėjo kursuoti tramvajus.
Su miesto centru salą jungia Rūmų tiltas, su Petrogrado sala – Biržos bei Tučkovo tiltas, keturi tiltai – su Dekabristų sala. 2016 m. gruodžio mėn. baigta statyti Vakarinio greitojo diametro dalis, nepakeliamais tiltais sujungusi Vasilijaus salą su Sankt Peterburgo šiauriniais ir pietiniais rajonais.

Saloje yra metro stotis „Vasiljeostrovskaja" ir vienas iš stoties „Sportivnaja" vestibiulių.

* „Lenekspo" paviljonas„Lenekspo" paviljonas
* Menšikovo rūmaiMenšikovo rūmai
* Dailės akademijaDailės akademija
* KunstkameraKunstkamera
* Ledlaužis-muziejus „Krasinas"Ledlaužis-muziejus „Krasinas"
* Mokslų akademijos bibliotekaMokslų akademijos biblioteka
* Repino gatvė – siauriausia Sankt PeterburgeRepino gatvė – siauriausia Sankt Peterburge
* Buv. Katalikų dvasinės akademijos pastatasBuv. Katalikų dvasinės akademijos pastatas

Šaltiniai
---------

1. ↑  Васильевский остров Archyvuota kopija 2018-01-02 iš Wayback Machine projekto. („Энциклопедия Санкт-Петербурга" inf.)
Koordinatės: 54°40′58.12″ š. pl. 25°17′35.96″ r. ilg.﻿ / ﻿54.6828111°š. pl. 25.2933222°r. ilg.﻿ / 54.6828111; 25.2933222

**Adomo Mickevičiaus paminklas Vilniuje** – paminklas, pastatytas 1984 m. pietinėje dalyje skvero, esančio prie šv. Onos bažnyčios varpinės bei Bernardinų bažnyčios Maironio gatvėje, netoli Vilnelės upės.

Paminklo autorius yra Lietuvos menininkas skulptorius Gediminas Jokūbonis, architektas Vytautas Čekanauskas. Paminklo atidarymas įvyko 1984 m. balandžio 18 d. Iškaltas iš granito, atvežto iš Voluinės.

Paminklas pastatytas ant bazalto plytelėmis grįstos aikštelės. Link jos veda trys takeliai ir bazaltiniai laipteliai. Paminklo kompoziciją sudaro monumentali apvali skulptūra ant neaukšto (0,57 m) stačiakampio postamento su užrašu lietuvių kalba „Adomas Mickevičius". A. Mickevičiaus figūra (4,5 m aukščio) susimąsčiusi žvelgia į miestą, atsirėmusi į perskeltą į dvi dalis ir kiek pasislinkusią koloną. Dvi kolonos dalys simbolizuoja poeto gyvenimą tėvynėje ir svetur, bei kartu jo priklausymą dviem – lietuvių ir lenkų – kultūroms.

Skulptorius G. Jokūbonis poetą nusprendė pavaizduoti užmerktomis akimis, parimusį ant perskeltos kolonos, visą dėmesį stengtasi sutelkti „į tarsi norintį prabilti poeto veidą". Taip pat skulptūroje bandyta atspindėti A. Mickevičiaus asmens savybes, įkūnyti įkvėpimo akimirką jį apėmusią ramią didybę. Teigiama, kad veido bruožus kontrastingai išryškino nupoliruotas akmens paviršius, sudarytas minkštumo įspūdis.

1996 m. prie paminklo pridėta nepabaigta Henriko Kunos (*Henryk Kuna*) plokštė. Tenai taip pat yra 6 plytos (iš 12 planuotų). Jos rodo scenas iš „Vėlinės": „Pas Senatorių", „Pikto pono šmėkla", „Konrado ciklas", „Kapinėse", „Konrado susitikimas su kun. Petru", „Kelias į tremtį". Plytos su paminklu sudaro vieną kompoziciją.

Taip pat skaitykite
-------------------

* Adomo Mickevičiaus paminklas Vilniuje (Pronaška)

Išnašos
-------

1. 1 2 3  Memorialinė skulptūra Adomui Mickevičiui. Vilnius GO. Nuoroda tikrinta 2023-03-22.
2. ↑  *Paminklai neatsparūs politikos žvarbai*. 15min.lt. Nuoroda tikrinta 2023-03-22.
3. 1 2 3  Adomo Mickevičiaus paminklas. GO Vilnius. Nuoroda tikrinta 2023-03-22.

Nuorodos
--------

|  |  |
| --- | --- |
|  | **Vikiteka: Adomo Mickevičiaus paminklas Vilniuje** – vaizdinė ir garsinė medžiaga  |
| **Antanas Barauskas** |
| --- |
| Gimė | 1924 m. liepos 5 d.Navininkai, Betygalos valsčius |
| Mirė | 1999 m. balandžio 4 d. (74 metai)Kaunas |
| Palaidotas (-a) |  Karmėlavos kapinėse |
| Tėvas | Petras Barauskas |
| Sutuoktinis (-ė) | Janina Barauskienė |
| Vaikai | Rimantas Barauskas |
|  |
| Veikla | inžinierius elektrikas |
| Partija | 1963 m. SSKP |
|  |
| Alma mater | 1951 m. Kauno politechnikos institutas |

**Antanas Barauskas** (1924 m. liepos 5 d. Navininkuose, Betygalos valsčius – 1999 m. balandžio 4 d. Kaune) – Lietuvos inžinierius elektrikas, technologijos mokslų daktaras.

Biografija
----------

1945 m. baigė Raseinių gimnaziją, 1951 m. Kauno politechnikos institutą (KPI). 1951–1993 m. KPI (nuo 1990 m. KTU) dėstytojas. 1959 m. technikos mokslų kandidatas. 1964–1967 m. KPI Elektrotechnikos, 1967–1971 m. ir 1974–1977 m. Automatikos, 1977–1983 m. Skaičiavimo technikos fakulteto dekanas, 1962–1974 m. dar ir Taikomosios matematikos katedros vedėjas. Nuo 1962 m. docentas.

Parašė vadovėlį „Kompleksinio kintamojo funkcinis ir operacinis skaičiavimas" (1986 m.), metodinių mokomųjų priemonių.

Palaidotas Karmėlavos kapinėse.

Įvertinimas
-----------

* 1976 m. LTSR nusipelnęs inžinierius

Šaltiniai
---------

1. ↑  *Antanas Barauskas*. Tarybų Lietuvos enciklopedija, T. 1 (A-Grūdas). – Vilnius: Vyriausioji enciklopedijų redakcija, 1985. // psl. 206-207
2. ↑  *Antanas Barauskas*. Visuotinė lietuvių enciklopedija, T. II (Arktis-Beketas). – Vilnius: Mokslo ir enciklopedijų leidybos institutas, 2002. 636 psl.
|  *Nathan Crumpton*  |
| --- |
|  |
|  |
| Pilnas vardas | Nathan Ikon Crumpton |
| Gimė | 1985 m. spalio 9 d. (36 metai)  Nairobis, Kenija |
| Atstovauja (-vo) | Amerikos Samoa vėliava Amerikos Samoa |
|  |
| Rungtys | Sprintas, skeletonas |
| Asmeniniai rekordai | 100 m: 11,27 |
|  |
|  |
| World Athletics profilis: |  |

**Netanas Kramptonas** (*Nathan Crumpton*, g. 1985 m. spalio 9 d.) – Amerikos Samoa skeletonininkas ir lengvaatletis, olimpinių žaidynių dalyvis.

Biografija
----------

2014 m. N. Kramptonas debiutavo skeletono pasaulio taurės varžybose. 2016–2017 m. pasaulio taurės sezono įskaitoje sportininkas užėmė 11-ą vietą. 2016 m. pasaulio čempionate atstovaudamas JAV rinktinę sportininkas užėmė 8-ą vietą. Tose pačiose varžybose sportininkas patyrė traumą ir turėjo pasitraukti iš atrankos į 2018 m. olimpiadą.

Po reabilitacijos N. Kramptonas grįžo į sportą, bet atstovavo Amerikos Samoa rinktinę.

2021 m. N. Kramptonas atrinktas dalyvauti 2020 m. vasaros olimpinėse žaidynėse. Sportininkui suteiktas specialus pakvietimas į 100 m sprinto bėgimo varžybas. Pirmajame atrankos bėgime sportininkas distanciją įveikė per 11,27 s ir, pasiekęs savo geriausią asmeninį rezultatą, finišo liniją kirto paskutinis. Bendroje įskaitoje N. Kramptonas užėmė 75-ą vietą. Sportininkui suteikta teisė nešti Amerikos Samoa vėliavą olimpinių žaidynių uždarymo ceremonijoje.

2021 m. pasaulio taurės etapuose N. Kramptonas surinko užtektinai taškų patekti į 2022 m. žiemos olimpines žaidynes. Jis taip pat tapo pirmuoju Amerikos Samoa skeletonininku, patekusiu į olimpines žaidynes. Olimpiadoje Crumpton užėmė 19-ą vietą.

Šaltiniai
---------

1. ↑  Olympedia profile

Nuorodos
--------

* IBSF svetainėje